Den europeiske menneskerettighetsprisen

Den europeiske menneskerettighetsprisen eller Europarådets parlamentarikerforsamlings menneskerettighetspris (Council of Europe Human Rights Prize) er en pris opprinnelig innstiftet i 1980 av Europarådets parlamentarikerforsamling til belønning av personer og organisasjoner som har gjort et fremragende arbeid for å verne om eller fremme menneskerettigheter.«Recommendation 1462 (2000). Council of Europe Human Rights Prize», Europarådets parlamentarikerforsamling.

Prisen ble første gang utdelt i 1980 og deretter tildelt hvert tredje år til 1998. Det var ren ærespris, og det ble ikke utdelt noe pengebeløp. Nye statutter ble vedtatt i 2007. Prisen endret navn og det ble innført prispenger på  euro.Regulations for the Council of Europe Parliamentary Assembly Human Rights Prize, Europarådet. Med prisen følger også en plakett og et diplom. Etter omleggingen i 2007 utdeles prisen hvert andre år.Human Rights Prize. Parliamentary Assembly of the Council of Europe, Europarådets parlamentarikerforsamling.

Personer og ikke-statlige organisasjoner og institusjoner som arbeider for forsvar av menneskerettighetene i Europa kan sette fram forslag til prisvinnere. Forslag vurderes av en priskomité bestående av tre medlemmer av Europarådets parlamentarikerforsamling og fire menneskerettighetsforkjempere. Priskomiteen innstiller til det faste sekretariat, som avgjør hvem som skal få prisen.

 Prisvinnere 
 2011 – Den russiske Komiteen mot tortur 
 2007 – British Irish Rights Watch
 1998 – Den tyrkiske Türkiye İnsan Hakları Vakfı (TİHV), Chiara Lubich og Committee on the Administration of Justice (CAJ) i Nord-Irland
 1995 – Sergej Kovaljov og Raoul Wallenberg
 1992 – Felix Ermacora og Leger uten grenser
 1989 – Lech Wałęsa og Den internasjonale Helsinkiføderasjonen for menneskerettigheter
 1986 – Christian Broda og Raúl Alfonsín
 1983 – Amnesty International
 1980 – Den internasjonale juristkommisjonen

Referanser

Eksterne lenker
 Europarådets parlamentarikerforsamlings side om prisen

Kategori:Ytringsfrihetspriser og menneskerettighetspriser
Kategori:Utmerkelser etablert i 1980